CELEX: 32019D0435
Language: lt
Date: 1552348800000
Title: 2019 m. kovo 12 d. Komisijos sprendimas (ES) 2019/435 dėl pasiūlytos piliečių iniciatyvos „Būstas visiems“ (pranešta dokumentu Nr. C(2019) 2004)

19.3.2019   
               
               
                  LT
               
               
                  Europos Sąjungos oficialusis leidinys
               
               
                  L 75/105
               
            
         KOMISIJOS SPRENDIMAS (ES) 2019/435
         2019 m. kovo 12 d.
         dėl pasiūlytos piliečių iniciatyvos „Būstas visiems“
         
            
               (pranešta dokumentu Nr. C(2019) 2004)
            
         
         (Tekstas autentiškas tik vokiečių kalba)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2011 m. vasario 16 d. Europos Parlamento ir Tarybos reglamentą (ES) Nr. 211/2011 (1) dėl piliečių iniciatyvos, ypač į jo 4 straipsnį,
         kadangi:
         
                     (1)
                  
                  
                     pasiūlytos piliečių iniciatyvos „Būstas visiems“ dalykas įvardytas taip: „Šios piliečių iniciatyvos tikslas – sudaryti geresnes teisines ir finansines pagrindines sąlygas, kad būstas taptų prieinamesnis kiekvienam europiečiui.“;
                  
               
                     (2)
                  
                  
                     pasiūlytos piliečių iniciatyvos tikslai įvardyti taip: „Raginame ES imtis veiksmų, kad būstas taptų prieinamesnis kiekvienam europiečiui. Ši iniciatyva apima: geresnes galimybes visiems gauti socialinį ir įperkamą būstą, Mastrichto kriterijų netaikymą viešosioms investicijoms į socialinį ir įperkamą būstą, geresnes galimybes pelno nesiekiantiems ir darnaus būsto projektų plėtotojams gauti ES finansavimą, socialines, konkurencija grindžiamas trumpalaikės nuomos taisykles ir būsto poreikių Europoje statistinės informacijos rengimą.“;
                  
               
                     (3)
                  
                  
                     siūlomos piliečių iniciatyvos priede nurodyta keletas konkrečių tikslų, kurių turėtų būti siekiama Sutartims įgyvendinti reikalingais Sąjungos teisės aktais, visų pirma:
                     
                                 —
                              
                              
                                 „užtikrinti geresnes galimybes gauti subsidijuojamą būstą Europos Sąjungoje“,
                              
                           
                                 —
                              
                              
                                 „taikant Mastrichto deficito kriterijus neturi būti atsižvelgiama į viešąsias investicijas į įperkamą būstą“,
                              
                           
                                 —
                              
                              
                                 „sudaryti palankesnes sąlygas pelno nesiekiantiems ir viešojo būsto teikėjams naudotis Europos fondų finansavimo šaltiniais“,
                              
                           
                                 —
                              
                              
                                 „Europos lygmeniu priimti suderintą reguliavimo sistemą, taikomą privataus būsto trumpalaikei nuomai, kartu užtikrinant pakankamą įperkamo būsto pasiūlą“,
                              
                           
                                 —
                              
                              
                                 „į Europos statistikos programą įtraukti standartizuotus duomenis apie būsto padėtį Europoje“;
                              
                           
               
                     (4)
                  
                  
                     Europos Sąjungos sutartimi (toliau – ES sutartis) sustiprinama Sąjungos pilietybė ir sutvirtinamas demokratinis Sąjungos veikimas, nes joje, inter alia, nustatyta, kad kiekvienam piliečiui turi būti suteikta teisė dalyvauti demokratiniame Sąjungos gyvenime teikiant Europos piliečių iniciatyvą;
                  
               
                     (5)
                  
                  
                     todėl procedūros ir sąlygos, kurių reikia laikytis siekiant įgyvendinti piliečių iniciatyvą, turėtų būti aiškios, paprastos, lengvos taikyti ir turėtų atitikti piliečių iniciatyvos pobūdį, kad būtų skatinamas piliečių dalyvavimas, o Sąjunga taptų prieinamesnė;
                  
               
                     (6)
                  
                  
                     Komisija turi įgaliojimus teikti Sutartims įgyvendinti reikalingus Sąjungos teisės aktų pasiūlymus, kuriais:
                     
                                 —
                              
                              
                                 remiantis SESV 53 straipsnio 1 dalimi ir 62 straipsniu suderinamos valstybių narių įstatymų ir kitų teisės aktų nuostatos, susijusios su savarankiškai dirbančių asmenų veiklos pradėjimu ir vykdymu;
                              
                           
                                 —
                              
                              
                                 remiantis SESV 113 straipsniu priimamos nuostatos dėl apyvartos mokesčius, akcizus ir kitas netiesioginio apmokestinimo formas reglamentuojančių teisės aktų suderinimo, būtino siekiant užtikrinti, kad būtų sukurta ir imtų veikti vidaus rinka ir būtų išvengta konkurencijos iškraipymo;
                              
                           
                                 —
                              
                              
                                 remiantis SESV 114 straipsniu nustatomos priemonės valstybių narių įstatymų ir kitų teisės aktų nuostatoms, skirtoms vidaus rinkai sukurti ir veikti, suderinti;
                              
                           
                                 —
                              
                              
                                 remiantis SESV 115 straipsniu suderinami tokie valstybių narių įstatymai ir kiti teisės aktai, turintys tiesioginę įtaką vidaus rinkos sukūrimui ar veikimui;
                              
                           
                                 —
                              
                              
                                 remiantis SESV 126 straipsnio 14 dalimi nustatomos kitos nuostatos, kuriomis siekiama išvengti perviršinio valdžios sektoriaus deficito, kaip nustatyta prie Sutarčių pridedamame Protokole dėl perviršinio deficito procedūros;
                              
                           
                                 —
                              
                              
                                 remiantis SESV 164 straipsniu priimami su Europos socialiniu fondu susiję įgyvendinimo reglamentai;
                              
                           
                                 —
                              
                              
                                 remiantis SESV 175 straipsnio trečia pastraipa imamasi tam tikrų su struktūriniais fondais nesusijusių veiksmų ir, kaip numatyta SESV 174 straipsnyje, siekiama skatinti visokeriopą darnią Sąjungos plėtrą, plėtojama ir vykdoma veikla, padedanti stiprinti Sąjungos ekonominę, socialinę ir teritorinę sanglaudą;
                              
                           
                                 —
                              
                              
                                 remiantis SESV 177 straipsniu nustatomi struktūrinių fondų uždaviniai, prioritetiniai tikslai ir sąranga, galinti apimti ir fondų grupavimą;
                              
                           
                                 —
                              
                              
                                 remiantis SESV 178 straipsniu priimami su Europos regioninės plėtros fondu susiję įgyvendinimo reglamentai;
                              
                           
                                 —
                              
                              
                                 remiantis SESV 338 straipsniu nustatomos priemonės Sąjungos veiklos rezultatams apibūdinti reikalingai statistinei informacijai rengti;
                              
                           
               
                     (7)
                  
                  
                     dėl šių priežasčių, kadangi pasiūlyta piliečių iniciatyva siekiama, kad Komisija pateiktų pasiūlymus dėl Sutartims įgyvendinti reikalingų Sąjungos teisės aktų, kuriais siekiama tikslų, nurodytų 3 konstatuojamosios dalies antroje–penktoje įtraukose, pagal Reglamento (ES) Nr. 211/2011 4 straipsnio 2 dalies b punktą nėra taip, kad ji akivaizdžiai nepatektų į Komisijos įgaliojimus pateikti pasiūlymą dėl Sąjungos teisės akto siekiant įgyvendinti Sutartis;
                  
               
                     (8)
                  
                  
                     kita vertus, teisės aktai, kuriais pagal SESV 106 straipsnio 3 dalį taikomos nuostatos, susijusios su valstybės įmonėmis bei įmonėmis, kurioms valstybės narės suteikia specialias arba išimtines teises, taip pat su įmonėmis, kurioms yra pavesta teikti bendros ekonominės svarbos paslaugas, arba su pajamų gaunančiomis monopolinėmis įmonėmis, priimami ne pagal Komisijos pasiūlymą, kaip reikalaujama pagal Reglamento (ES) Nr. 211/2011 4 straipsnio 2 dalies b punktą, bet juos priima Komisija;
                  
               
                     (9)
                  
                  
                     vis dėlto jeigu pagal Reglamento (ES) Nr. 211/2011 9 straipsnį jai būtų pateikta pasiūlyta piliečių iniciatyva, Komisija įsipareigoja įvertinti ir poreikį pagal SESV 106 straipsnio 3 dalį priimti arba iš dalies pakeisti teisės aktus, atsižvelgdama į jų sąsajas su šios iniciatyvos dalyku;
                  
               
                     (10)
                  
                  
                     be to, pagal Reglamento (ES) Nr. 211/2011 3 straipsnio 2 dalį sudarytas piliečių komitetas ir paskirti kontaktiniai asmenys, o pasiūlyta piliečių iniciatyva nėra aiškiai siekiama piktnaudžiauti, ji nėra lengvabūdiška ar nepagrįsta ir ji akivaizdžiai neprieštarauja Sąjungos vertybėms, nustatytoms ES sutarties 2 straipsnyje;
                  
               
                     (11)
                  
                  
                     todėl pasiūlyta piliečių iniciatyva „Būstas visiems“ turėtų būti užregistruota. Remiantis 6–9 konstatuojamosiose dalyse išdėstytais argumentais, turėtų būti surinkti pritarimo šiai pasiūlytai piliečių iniciatyvai pareiškimai,
                  
               PRIĖMĖ ŠĮ SPRENDIMĄ:
         
            1 straipsnis
            
               1.   Pasiūlyta piliečių iniciatyva „Būstas visiems“ užregistruojama.
            
            
               2.   Remiantis šio sprendimo 6–9 konstatuojamosiose dalyse išdėstytais argumentais, gali būti renkami pritarimo šiai pasiūlytai piliečių iniciatyvai pareiškimai.
            
         
         
            2 straipsnis
            Šis sprendimas įsigalioja 2019 m. kovo 18 d.
         
         
            3 straipsnis
            Šis sprendimas skirtas pasiūlytos piliečių iniciatyvos „Būstas visiems“ organizatoriams (piliečių komiteto nariams), kuriems, kaip kontaktiniai asmenys, atstovauja Karin ZAUNER ir Santiago MAS DE XAXAS FAUS.
         
         
            Priimta Strasbūre 2019 m. kovo 12 d.
            
               
                  Komisijos vardu
               
               Frans TIMMERMANS
               
                  Pirmininko pavaduotojas
               
            
         
         
            (1)  OL L 65, 2011 3 11, p. 1.